ΓΡΑΠΤΗ ΕΡΩΤΗΣΗ E-0782/02

υποβολή: Samuli Pohjamo (ELDR) προς την Επιτροπή

(20 Μαρτίου 2002)

Θέμα: Οι επιδοτήσεις της εκτροφής αλόγων

Η σημασία της εκτροφής αλόγων για την ανάπτυξη τηςπαίθρου έχει αυξηθεί τα τελευταία χρόνια, ενώ την ίδια στιγμή μειώθηκε ο αριθμός των παραδοσιακών αγροτών. Τα άλογα εντός της ΕΕ χρησιμοποιούνται για ιππασία, για αγώνες ή ως κατοικίδια ζώα. Στην Ευρώπη έχει αυξηθεί και η ζήτηση του κρέατος αλόγου. Σήμερα μεγάλες ποσότητες κρέατος εισάγονται από χώρες εκτός Ευρώπης.

Η εκτροφή αλόγων εμποδίζεται από προβλήματα βιωσιμότητας καθώς και από ορισμένα διαρθρωτικά προβλήματα. Για να αναπτυχθεί η εκτροφή αλόγων, θα πρέπει να ενισχυθούν οι σχετικές επιδοτήσεις. Ταυτόχρονα θα πρέπει να καταβληθούν προσπάθειες για να διατηρηθούν οι αρχικές ράτσες.

Τι προτίθεται να πράξει η Επιτροπή για τη βελτίωση της οικονομικής κατάστασης των εκτροφέων αλόγων στην ΕΕ, ώστε να καταστεί η εκτροφή αλόγων βασικό στοιχείο στην ποικιλία δραστηριοτήτων τηςπαίθρου· Μπορεί τυχόν ενισχυμένη επιδότηση της σφαγής ζώων να καταστεί η κύρια μορφή βοήθειας για την εκτροφή αλόγων, ώστε να αυξηθεί ο αριθμός των αλόγων που προορίζονται για σφαγή και να εξασφαλισθεί έτσι η συνεχής ανανέωση του είδους καθώς και η αναζωογόνηση της αναπαραγωγής τους·

Απάντηση του κ. Fischler εξ ονόματος της Επιτροπής

(25 Απριλίου 2002)

Στο πλαίσιο της πολιτικής αγροτικής ανάπτυξης, δεύτερο πυλώνα της Κοινής Γεωργικής Πολιτικής (ΚΓΠ) που καθιερώθηκε με το Πρόγραμμα Δράσης 2000, έχει εισαχθεί μια ευρεία δέσμη μέτρων στήριξης για την προώθηση του πολυλειτουργικού ρόλου της γεωργίας που εκτείνεται πέραν της παραγωγής γεωργικών προϊόντων και περιλαμβάνει στόχους όπως η βελτίωση της κατάστασης του περιβάλλοντος και η συμβολή στην ανάπτυξη της αγροτικής κοινωνίας.

Ο σχετικός κανονισμός (ΕΚ) αριθ. 1257/99 του Συμβουλίου της 17ης Μαΐου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1) προβλέπει μέτρα όπως ενισχύσεις για επενδύσεις στις γεωργικές εκμεταλλεύσεις ή στη μεταποίηση και εμπορία γεωργικών προϊόντων. Επιπλέον, απολαύουν κοινοτικής ενίσχυσης και οικολογικώς συμβατές μέθοδοι παραγωγής ή καλλιέργειες σε μειονεκτικές περιοχές, καθώς και η εκτροφή απειλούμενων φυλών ή οι δραστηριότητες διαφοροποίησης των αγροτικών δραστηριοτήτων.

Τα μέτρα αυτά έχουν κοινό παρονομαστή ότιλοποιούνται μέσω αγροτικών αναπτυξιακών προγραμμάτων που σχεδιάζονται, στο κατάλληλο επίπεδο, από τα κράτη μέλη τα οποία αποφασίζουν εάν θα δώσουν ή όχι προτίμηση σε ορισμένους προσδιορισμένους τομείς.

Κατά την άποψη της Επιτροπής, η εκτροφή αλόγων έχει δυνατότητες να συμβάλει στη βιώσιμη αγροτική ανάπτυξη καθώς είναι αντικείμενο των προαναφερθέντων καθεστώτων ενισχύσεων.

Οι δυνατότητες αυτές συνίστανται ειδικά:

- στη δημιουργία εισοδήματος στις αγροτικές οικονομίες μέσω διαφοροποίησης της κτηνοτροφίας και της παροχήςπηρεσιών (π.χ. ξενοδοχεία για ζώα αθλητικές δραστηριότητες, αγροτουρισμός κλπ.) η ζήτηση τωνπηρεσιών αυτών αυξάνει, αν και είναι περιορισμένες και συγκεντρωμένες στη περιφέρεια

- στη βελτίωση του περιβάλλοντος: η εκτροφή αλόγων είναι συνήθως εκτατική και απαιτεί (μόνιμους) βοσκοτόπους. Τόσο οι μέθοδοι εκτατικής εκμετάλλευσης όσο και η προστασία των βοσκοτόπων αποτελούν σημαντικά στοιχεία της αγρο-περιβαλλοντικής πολιτικής της Κοινότητας

- στη συμβολή στη διατήρηση των οικονομικών δραστηριοτήτων στις μειονεκτικές περιοχές, αφού η εκτροφή αλόγων είναι δυνατή και σε περιθωριακές τοποθεσίες: η συνέχιση των γεωργικών δραστηριοτήτων σε τέτοιες περιοχές αποτελεί σημαντικό στόχο της αγροτικής αναπτυξιακής πολιτικής της Κοινότητας

- στην προστασία της γενετικής ποικιλότητας: η εκτροφή ζώων (συμπεριλαμβανομένων των αλόγων) από τοπικές αυτόχθονες φυλές της περιοχής, που κινδυνεύουν να εξαλειφθούν για εκτροφή, αποτελεί μέρος των αγροπεριβαλλοντικών μέτρων.

Το Αξιότιμο Μέλος του Κοινοβουλίου μπορεί να αντιληφθεί από τα παραδείγματα αυτά ότι όργανα και μέσα ήδηπάρχουν για τη βελτίωση της οικονομικής κατάστασης των εκτροφέων αλόγων στο πλαίσιο της αγροτικής ανάπτυξης. Στα πλαίσια της αρχής της επικουρικότητας, εναπόκειται στα κράτη μέλη εάν θα συμπεριλάβουν τα σχετικά μέτρα στα προγράμματά τους.

Όσο για την πρόβλεψη ουσιαστικής επιδότησης της σφαγής ζώων, η Επιτροπή δεν προβλέπει οργάνωση κοινής αγοράς για τα άλογα η οποία να μπορεί να περιλαμβάνει τέτοιες επιχορηγήσεις.

(1) ΕΕ L 160 της 26.6.1999.